**M-am întâlnit cu Domnul meu**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am întâlnit cu Domnul meu

M-am întâlnit cu Domnul meu

Aici, în valea plângerii amare,

Şi-afându-mă-n necazul greu

O!.. El m-a privit cu îndurare.

Mi-a-ntins o mână însemnată

Prin semnul cuielor la cruce

De la Golgota, însângerată,

Ca viaţa veşnică-a-mi aduce.

Şi m-a cuprins, la sânul Său

În dragostea Lui salvatoare,

Iertându-mi ce făcut-am rău

În viaţa mea cea trecătoare.

De hainele zdrenţe murdare

M-a dezbrăcat şi primenit -

Cu haine noi de sărbătoare

Prin Jertfa-I ce m-a izbăvit.

Pe cap El pusu-mi-a cunună

De lauri,... ai neprihănirii,

Fiind şi Garantul, şi Arvună,

Pe drumul sfânt al mântuirii.

Pentrucă viaţa-o am prin El

Din suflet I-aduc închinare,

El fiind cerescul, Divin Miel

Şi-L laud cu sfântă ardoare.

Flavius Laurian Duverna

26 aprilie 2013